
Nedavno sam čitala ***[hadis](https://pitajucene.com/search/Hadis/questions/ "Pretraži pitanja o hadisima")*** da je Muhammed, ﷺ., rekao da se vitr-namaz može klanjati sa jednim, tri, pet ili sedam rekata. Stoga me zanima da li ćemo, ako klanjamo samo jedan rekat, učiti kunut-dovu na tom rekatu, i ako klanjamo više od tri rekata, da li ćemo samo ne zadnjem rekatu učiti kunut-dovu? Ako klanjamo tri rekata vitr-namaza, da li je obaveza predati selam nakon drugog rekata, pa tek onda klanjati treći rekat ili možemo sva tri rekata klanjati sa jednom predajom selama? Allah, s.v.t., vas nagradio dobrim na oba svijeta. Amin! Es-selamu alejkum!


* 
* 
* 
* 
* 
* 
* 

 
Sa koliko rekata se može klanjati vitr namaz?

Alejkumus-selam ve rahmetullahi ve berekatuhu!


Treba kazati na početku da su hadisi o klanjanju vitr-namaza sa jednim, tri i pet rekata vjerodostojni, i čovjeku je dozvoljeno da ih prakticira.


Ako bi čovjek klanjao jedan rekat vitr-namaza, normalno će učiti kunut-dovu kao da klanja tri ili više rekata, tj. ***[propis](https://pitajucene.com/search/Propis/questions/ "Pretraži pitanja o propisima")*** učenja kunut-dove u toj situaciji isti je kao i propis učenja kunut-dove u drugim situacijama, kada se vitr klanja na neki drugi način.


Ako čovjek klanja vitr-namaz više od jednog rekata, kunut-dovu će učiti na zadnjem rekatu.


Osoba koja želi da klanja vitr-namaz tri rekata ima mogućnost da izabere:


1. da klanja dva rekata, zatim da preda selam, a nakon toga da klanja treći rekat nakon kojeg će opet predati selam;  

2. da klanja tri rekata spojeno bez sjedenja nakon drugog rekata, kada će nakon trećeg rekata predati selam.


A Allah najbolje zna!


Odgovorio: ***[Pezić Elvedin](https://pitajucene.com/search/Pezi%C4%87+Elvedin/answers/ "Pretražite odgovore od mr. Pezić Elvedin")***


